《赠郑女郎（一作郑氏妹）》
唐代·薛馧

艳阳灼灼河洛神，珠帘绣户青楼春。能弹箜篌弄纤指，

愁杀门前少年子。笑开一面红粉妆，东园几树桃花死。

朝理曲，暮理曲，独坐窗前一片玉。行也娇，坐也娇，

见之令人魂魄销。堂前锦褥红地炉，绿沈香榼倾屠苏。

解佩时时歇歌管，芙蓉帐里兰麝满。晚起罗衣香不断，

灭烛每嫌秋夜短。

作者简介：薛馧（yún ），唐代女诗人，生卒年不详。或作蕴，字馥。薛彦辅孙女。今存诗三首。